  Майя Бывальцева Александр Волков улонысь кошкемен валче 24-тӥ куартолэзез Удмуртиын траур нуналэн ялӥзы. Со сярысь пуктэтэз юнматӥз элькун тӧролэсь ужзэ быдэсъясь Александр Бречалов. Траур нуналэ быдэс Удмуртиын куншетъёсты лэзёзы. Со сяна, телерадиокомпаниослы но лулчеберетъя ужъюртъёслы шулдыръяськон передачаосты но программаосты возьматонлэсь возиськыны ӵектӥзы. Тодэ вайытом, Удмуртилэн нырысетӥ азьмуртэныз люкиськон 23-тӥ куартолэзе Драмая ӟуч театрын (11 часысен 19 часозь) но 24-тӥ куартолэзе Свято-Михайловской соборын (9 часысен 11 часозь) ортчоз. 24-тӥ куартолэзе граждан панихида ортчоз. Федераци Кенешлэсь ёзчизэ Хохряки гурт вӧзысь шайвылын ватозы. Александр Волков улонысь кошкиз 20-тӥ куартолэзе Германиын, отын со эмъяське вал. 2017-тӥ арын политиклы 66 арес тырмысал. Тегъёс: Мерлык Удмуртия АлександрБречалов АлександрВолков  